એના હાથમાંથી છૂટીને વાઘ પણ જંગલની તરફ ભાગ્યો. જંગલમાં એને ગભરાઈને ભાગતો જોઈને રીંછે એને રોકીને પૂછ્યું : ‘વાઘ રાજા, આજ આટલા ઝડપથી ક્યાં દાવ મારવા નીકળ્યા છો ?’ રીંછને જોઈ વાઘના જીવમાં જીવ આવ્યો. હાંફતાં હાંફતા તે બોલ્યો : ‘શું કહું કાળિયા રાજા ! હવે આ જંગલમાં આપણી દાળ નહિ ગળે. હવે અહીં એક ભયાનક જાનવર આવી પહોંચ્યું છે. એનું નામ વાવાઝોડું છે. મને લાગે છે કે એ આ જંગલમાં કોઈને રહેવા નહિ દે. એની જાળમાંથી માંડ બચીને ભાગી આવ્યો છું. જો મારા ગળામાં એના હાથનું બાંધેલું દોરડું છે. એ એવું ખતરનાક છે કે ગળેથી પકડીને જ સૌને કાબૂમાં રાખે છે.’